ludo
Ludo er et klassisk og meget udbredt brætspil for hele familien. Det spilles bedst af 3-4 personer. Spillet er et kapløbsspil, hvor det gælder om at få sine brikker rundt på pladen og i mål. En vigtig regel går ud på, at spillerne kan genere hinanden ved at slå en modstanderbrik "hjem", så denne må begynde forfra.
Ludo er udviklet af det indiske brætspil pachisi, og spillet blev patenteret i Storbritannien i 1896.